VERDENS BEDSTE JOB. LANDSMØDE: Medlemmerne skal være stolte Side 21 - PDF\nVERDENS BEDSTE JOB. LANDSMØDE: Medlemmerne skal være stolte Side 21\nDownload "VERDENS BEDSTE JOB. LANDSMØDE: Medlemmerne skal være stolte Side 21"\n1 Finansforbundets magasin nr. 9, 2014 LANDSMØDE: Medlemmerne skal være stolte Side 21 VERDENS BEDSTE JOB Jesper Vestergaard Hansen fra Sydbank er ikke i tvivl om, at rådgiverjobbet er det bedste job i verden, selvom der kommer flere og flere krav, og hverdagen kan være presset. Side 10\n3 Leder 3 Vi tager ansvar for fremtiden At være fagforening for finansansatte anno 2014 efter seks krisefyldte år kræver mere end det gængse fokus på medlemmernes rammer og lønvilkår. Som fagforening bliver vi nødt til at kigge udad og bruge den indflydelse, vi har skabt de steder og hos de interessenter, som er med til at danne den sektor og det samfund, som vi skal have i fremtiden. Det var en af konklusionerne efter fire dages vellykket landsmøde i Bella Center i København fra den 30. september til den 3. oktober (som du kan læse meget mere om inde i bladet), hvor 223 aktive delegerede fra Finansforbundets ni kredse var med til at udstikke de retningslinjer, som vi skal arbejde med de næste tre år. Og hvorfor nu dette udsyn, kan man med rette spørge sig selv. Er det ikke nok at varetage medlemmernes interesser ved at skabe gode ramme- og lønvilkår på arbejdspladsen som den fagforening, vi nu engang er? Det nære fokus må vi aldrig miste, men det er ikke nok, hvis vi skal bringe medlemmerne stærkt ind i den fremtid, der venter os. Vi bliver nødt til at løsrive os fra de sidste seks års krisestemning og være medskabere af en sektor og et samfund, der også er bæredygtigt i fremtiden. Til gavn for medlemmerne, ja, i høj grad. Alt, hvad vi gør som fagforening, skal kunne føres tilbage til medlemmerne. For at kunne gøre det skal vi tage et medansvar og yde den indflydelse, som vi kan, de steder, hvor det er nødvendigt, og ikke kun de steder, som vi kender og normalt betræder. Vi har som fagforening for den finansielle sektor en unik mulighed for via de samarbejder og de alliancer, som vi har skabt igennem de seneste år både på europæisk plan og på nationalt plan, at være en aktiv spiller i skabelsen af den fremtidige finansielle sektor og det fremtidige samfund. Vi skal turde tænke vækst, udvikling og indflydelse. Vi skal turde skabe og indgå alliancer med dem, der ikke nødvendigvis ligner os selv. Og vi skal turde bruge vores stemme til at påvirke såvel nationale som internationale rammer. Det er en ambitiøs plan, nuvel, og det bliver en balanceakt at holde fokus på det nære, på medlemmet og på arbejdspladsen samtidig. Men vi er også sikre på, at det er en plan, der nok skal lykkes, fordi vi har et stærkt udgangspunkt nemlig fællesskabet. Et fællesskab, der med landsmødet 2014 har vist, at det er klar til at tage ansvar for fremtiden til gavn for medlemmerne, sektoren og samfundet. Formand Kent Petersen, næstformand Solveig Ørteby og næstformand Michael Budolfsen Magasinet Finans udgives af Finansforbundet, der er et kompetent, udviklings- og internationalt orienteret fagforbund for ca medlemmer, der er ansat i eller med tilknytning til den finansielle sektor. Bladets kolofon med kontaktinfo til redaktionen finder du på side 50\n5 Indhold 5 Faste sider LEDER 3 NYHEDER 6 JOB OG KARRIERE 34 TEST 41 MÅNEDENS BOG 45 DET JURIDISKE HJØRNE 46 ARRANGEMENTER FOR SENIORER 47 POLITISK KLUMME 50 MEDLEMMERNE SKAL VÆRE STOLTE Efter mange timers god debat vedtog Finansforbundets landsmøde de nye indsatsområder, som forbundet skal arbejde med i de kommende tre år. Et af punkterne er at højne sektorens image. SIDE 21 Foto: Martin Dam Kristensen TEMA: RÅDGIVNING Rådgiverne har en høj faglig stolthed, og en helt afgørende betydning for at genopbygge befolkningens tillid til pengeinstitutterne. Side 10 ER DET KRIMINELT AT KØRE EN BANK I SÆNK? Flere danske banker er krakket som følge af finanskrisen, men indtil videre er hverken direktører eller bestyrelser blevet stillet til regnskab. Side 18 DET BLIVER I FAMILIEN Charlotte Schjermer Klitte valgte at følge i forældrenes fodspor, og tage et job indenfor bankverden. Side 28 BANKERNE TRÆKKER INNOVATIONEN TIL SIG Bankerne er begyndt at etablere deres egne rugekasser for unge fintech-virksomheder med det formål, at de nye ideer siden kan implementeres i banken. Side 30 SUCCESER EFTERLYSES Finanskrisen gav stoltheden en over nakken hos mange finansansatte. Nu skal den faglige stolthed genvindes Side 38 RASMUS MÅ BARE AFSTED EN GANG IMELLEM Rasmus Enevoldsen fra Ringkjøbing Landbobank kørte sammen med to venner fra London til Mongoliet, i et rallyløb på over kilometer. Side 42\n6 6 NYHEDER Kunderådgiverrelationen skal i tænkeboks Finansforbundet forbereder en række af faciliterede møder, som dybere end en enkeltstående konference skal debattere og udvikle løsninger til at sikre rådgivning af høj kvalitet i fremtiden. Det er gennem ansvarlig rådgivning, at de finansielle virksomheder udvikler og skaber værdi for kunderne. Derfor vil vi med en række andre interessenters hjælp belyse, hvordan vi i fremtiden kan arbejde med bæredygtige relationer og rådgivning af høj kvalitet, siger Finansforbundets næstformand, Michael Budolfsen. Straksclearing lige om hjørnet Allerede i november 2014 indfører Nationalbanken og de danske pengeinstitutter den såkaldte straksclearing, der får en overførsel via mobil eller netbank til øjeblikkeligt at gå ind på modtagerens konto, så snart den er sendt. Det er en forbedring for borgere og virksomheder, der kan modtage betalinger væsentligt hurtigere end i dag, og det understøtter udviklingen af nye beta-lingsløsninger som for eksempel mobilbetalinger, skriver Nationalbanken i sin kvartalsoversigt. Følg Finansforbundet på facebook GOD RÅDGIVNING ER SAT UNDER PRES Salgspres og tidspres er en barriere for at yde god rådgivning, lyder det fra et flertal af de rådgivere, der har deltaget i Finansforbundets rådgiverundersøgelse 55 procent svarer, at tidspres er en barriere for god rådgivning, og 52 procent mener, at salgspres er en barriere for god rådgivning, i en undersøgelse, som Finansforbundet har gennemført blandt rådgivere, der overvejende sidder med generel privatkunde- rådgivning. Men det er stadigvæk et dejligt job at være privatkunderådgiver, mener Mette Nørgaard, Jyske Bank, Silkeborg. Det er skønt med kundekontakten og det at hjælpe kunderne med at finde løsninger. Men mit perfekte drømmejob forsvandt, da rådgiverne igen fik en masse administrative opgaver tilbage på bordet, fordi ledelsen skønnede, at det ville give et bedre flow, siger hun. Også på andre fronter er rådgiverne i Jyske Bank pressede. De bliver færre og færre, og kundeporteføljerne er segmen- Mette Nørgaard, rådgiver i Jyske Bank, ærgrer sig over, at have fået en masse administrative opgaver tilbage på bordet. terede, så de inaktive kunder er sorteret fra. Nu er en portefølje altså udelukkende sammensat af aktive kunder, samtidig med at mange administrative opgaver er kommet tilbage til rådgiverne. Lige nu er der et kæmpe pres på rådgiverne og vurderingsfolkene, fordi vores egne boliglån skal skydes i gang, og der er nogle, der arbejder rigtig meget over, siger Mette Nørgaard. Mette prioriterer selv højt at være sammen med sin familie og i det hele taget at have et liv ved siden af banken. Det føler hun ikke, at der bliver set skævt til, men for hende har det sidste halve år været hårdt. Finansrådets vicedirektør, Louise Caroline Mogensen, medgiver, at presset på rådgiverne er vokset: Finanskrisen har givet store tab. Det har været en hård tid, der har øget behovet for at fokusere helt skarpt på effektiviseringer og bundlinje. Derfor er der lukket filialer, og antallet af medarbejdere er reduceret. Det giver klart nok et øget pres på den enkelte rådgiver. Men kundens behov skal fortsat være omdrejningspunktet. Undersøgelsens resultater har vakt en del politisk interesse, og Finansforbundet vil i den kommende tid drøfte rådgivning med flere partiers erhvervsordførere. Vi vil også bruge undersøgelsen til at gå i dialog med arbejdsgiverne i forhold til det stigende arbejdspres og tendensen til en overdreven salgsmålskultur, som vi desværre ser vinde frem for tiden, siger Finansforbundets næstformand, Michael Budolfsen. /ET Læs tema om rådgivning side 10 Det er nok den vigtigste beslutning, siden vi skulle beslutte, om vi ville deltage i euroen. Derfor mener jeg, at vi bør vente med at afgøre, om vi deltager i den europæiske bankunion gerne så længe, at vi med en vis sandsynlighed kan sige, at de andre banker i bankunionen er tilstrækkeligt velkapita-liserede Jesper Rangvid, professor ved CBS, til Jyllands-Posten Massefyring i Bankernes Kontantservice 50 af Bankernes Kontantservices (BKS) 368 medarbejdere blev onsdag den 24. september præsenteret for en fyreseddel. De fleste afskedigelser faldt i Brabrand og Viby, hvis hidtidige håndtering af sedler og valuta nu flyttes til BKS hovedsæde i Taastrup. Blandt medarbejderne i Brabrand og Viby havde man i nogen tid godt vidst, hvor det bar hen, fordi ledelsen havde meldt ud, at al håndtering af sedler og valuta fremover skal ske fra Taastrup, mens nyheden om fyring af 13 ansatte i Østdanmark var mere uventet, siger Benny Fejerskov, fællestillidsmand på BKS, til Nyhedsbrevet Finans. Foto: Anders Brohus\n7 Digital finans til debat Fremtidens digitalisering af finanssektoren - udvikling eller afvikling. Sådan lyder overskriften på en finans-it konference i Finansforbundets torsdag den 25. november kl i Københavns lokaler, som DANSK IT arrangerer. Blandt talerne er Sydbanks it-direktør Mocens Kristensen og Fidor Banks CEO Frank Schwab. Sparekasse vil børsnoteres Sparekassen Sjælland undersøger lige nu muligheden for en børsnotering. Intentionen er at skabe et alternativt aktieselskab et aktiefællesskab, hvor samfundsansvar og kundernes tryghed kommer før størrelsen af bundlinjen, udtaler ordførende direktør Lars Petersson i en pressemeddelelse. 14 %af SEKTOREN SKAL DROPPE SÆRINTERESSER Fremover skal sektoren tage mere udgangspunkt i samfundets interesser, siger Danske Banks administrerende direktør, Thomas Borgen NYHEDER de finansansatte i 2013 har en lang videregående uddannelse 7 Foto: Martin Dam Kristensen Thomas Borgen sagde ikke et ord om omkostningsbesparelser, men talte meget om at få finanssektoren tilbage på sporet, da han fik taletid på Finansforbundets landsmøde onsdag den 1. oktober. Ja, ledelserne i sektoren har begået fejl, så skyd gerne på ledelsen, men i fællesskab må vi sørge for, at det ikke sker igen, sagde Thomas Borgen og beklagede, at man i finanssektoren har haft en tendens til at tænke i særinteresser ud fra en tankegang om, at hvad der er godt for sektoren, er også godt for samfundet. Vi har aldrig været i en mere spændende tid, og vi har fantastiske muligheder. Men i seks år er vi blevet skældt ud. Hele den finansielle sektor fik tæsk under krisen, og vores image og troværdighed fik et knæk. Fremover skal sektoren tage mere udgangspunkt i samfundets interesser. Det, der er godt for samfundet, er godt for sektoren, og for Danske Bank er de fire vigtigste interesser kunderne, de ansatte, ejerne og samfundet. Og her er kunderne den vigtigste forudsætning for vækst, sagde Danske Banks administrerende direktør. Thomas Borgen bebudede, at Danske Bank vil fortsætte med at lancere nye produkter, der hjælper kunderne i deres dagligdag, og at kontakte dem for at tilbyde dem rådgivning. Der har været en del debat i medierne om modsætningen mellem det at være rådgiver og det at være sælger. Jeg forstår ikke den debat, for det er ganske klart, at vi rådgiver vores kunder om deres behov, og som konsekvens af det sælger vi et produkt, sagde han og knyttede en enkelt kommentar til de nye digitale konkurrenter på markedet: Vi taler rigtig meget om den konkurrence, og den kommer helt sikkert, men jeg nægter at tro på, at kunden går i Starbucks for at købe en caffe latte og samtidig beder om at investere kroner i en investeringsfond. Efter globaliseringen og liberaliseringerne i sektoren har vi på det seneste set en del protektionisme, men globaliseringen vil helt sikkert fortsætte, og derfor vil vi i sektoren søge kompetencerne, hvor de er bedst og billigst, sagde Thomas Borgen, og han uddybede: De manuelle opgaver vil blive ved at forsvinde, og teknologien vil fortsætte med at erstatte arbejdsfunktionerne, men kunderne har aldrig været så parate til ny teknologi, som de er for tiden. Men ni ud af ti vil fortsat sige, at de stadig har behov for at tale med et menneske især i vigtige sager, og derfor er det vigtigt at blive ved at udvikle medarbejdernes kompetencer. Derfor er employability helt central, og der har både vi og Finansforbundet et ansvar, sagde Thomas Borgen: Vi søger konstant kompetencer til banken, og derfor er uddannelse og employability helt afgørende. Vi har brug for nye kompetencer, og vi må omstille de medarbejdere, som må omstilles, så de har de nødvendige kvalifikationer. Også af en anden grund er det vigtigt at udvikle medarbejdernes kompetencer. Hver gang jeg ansætter en af jer, skal jeg betale 15 procent i skat af jeres løn. Det er helt hul i hovedet, og det må vi arbejde på at få gjort noget ved. Men også derfor er det vigtigt at sikre så høje kompetencer som muligt for at overvinde de omkostningsulemper, vi har her i Norden og Danmark, sagde Thomas Borgen med henvisning til lønsumsafgiften og modtog klapsalver fra salen. /CR Jeg nægter at tro på, at kunden går i Starbucks for at købe en caffe latte og samtidig beder om at investere kroner i en investeringsfond, sagde Thomas Borgen på Finansforbundets landsmøde. Læs mere om landsmødet side 21-27\n8 8 NYHEDER Over rådgivere består certificeringstest bankrådgivere er ifølge tal fra Finanstilsynet i dag certificeret til at rådgive om de såkaldte røde produkter, hvor kunden enten kan tabe mere end hovedstolen, eller hvor kompleksiteten er høj. Det vidner om, at kompetenceniveauet blandt rådgivere er meget højt, siger Finansforbundets næstformand, Michael Budolfsen, og opfordrer til fortsat kompetenceudvikling af rådgivere, da god rådgivning kan gøre en stor forskel både for kunderne og for pengeinstituttets bundlinje. Analytiker: Betalingsapps holder Google stangen Danske MobilePay og Swipp har indtil videre haft held med at holde store konkurrenter som Google, Apple og Amazon fra at vinde indpas på det danske marked. Mere end alt andet, så hjælper de nye betalingsteknologier danske banker med at holde den udenlandske konkurrence stangen, siger analytiker i Nordea Christian Hede til Bloomberg. Vild med nyheder? Tilmeld dig nyhedsbrevet Finans finansforbundet.dk under aktuelt Finansforbundet vil fremme it-innovation 703 FYRINGER SIDEN 1. JANUAR København skal være europæisk centrum for globale investeringer i unge virksomheder, der udvikler moderne finansiel teknologi, som i daglig tale går under betegnelsen fintech. Det er et af målene med oprettelsen af en ny forening CFIR (Copenhagen Fintech Innovation and Research) og innovationsnetværk IFFI (Innovationsnetværk for Finans IT), som bliver lanceret fra 1. januar Vi håber, at det nye CFIR-projekt vil blive en rugekasse for iværksætteri på fintechområdet, så vi vil se nye fintechvirksomheder skyde op og give arbejdspladser til vores medlemmer, siger formanden for Finansforbundet, Kent Petersen. TIP OS Har du en god historie til Magasinet Finans? Skriv til eller ring på tlf Selv om krisen er ved at klinge af, og især de større pengeinstitutter har fremlagt pæne regnskaber for 2013 og for første halvår 2014, skæres der fortsat hårdt ned i medarbejderstaben rundt omkring. I løbet af årets første ni måneder er 703 medarbejdere blevet afskediget svarende til 78 om måneden hvilket er en svag stigning i forhold til samme periode i 2013, hvor 684 finansansatte modtog en fyreseddel. Men trods alt lidt mindre end i 2012 s tre første kvartaler, hvor 809 blev afskediget. Tallene, der stammer fra de indberetninger over afskedigelser, som tillidsmændene giver til Finansforbundet, viser, at de største pengeinstitutter skærer fleste stillinger væk. Indtil videre fører Nykredit den kedelige statistik for 2014 med 220 afskedigelser. Dernæst følger Jyske Bank med 97 og Nordea med 94. Først på en fjerdeplads dukker Danske Bank op med 69 afskedigelser i årets første ni måneder, mens Sydbank har sagt farvel til 49. Finansforbundets formand ærgrer sig over de mange afskedigelser, og mener, at sektoren er for ensidigt fokuseret på kortsigtede omkostningstilpasninger. Der er desværre stadig nogle på direktionsgangene og i bestyrelseslokalerne, der tror, fyringer det er løsningen på alt, men det er det ikke. Man skal huske på, at det jo er medarbejderne i virksomhederne, der genererer omsætning og indtjening, siger Kent Petersen til Nyhedsbrevet Finans. /CJO Jeg er med på, at Danmark ikke kommer med i Bankunionen i Men når vi når ind i 2015, så er vi meget klogere på, hvordan unionen fungerer, og hvilke banker der er omfattet. Jeg vil blive meget overrasket, hvis Nationalbanken ikke til den tid har samme holdning som nu, nemlig at det tjener den almindelige dansker bedst, at vi deltager i bankunionen Lars Rohde, Nationalbankdirektør til Jyllands-Posten Ledighed i den finansielle sektor 3,5 3,0 2,5 2,0 1,5 1,0 0,5 0,0 2008M M M M M M M M M M01 Note: I august 2014 var der ifølge FTF-A ledighedsberørte fra den finansielle sektor svarende til fuldtidsledige. Dermed lå ledighedsprocenten på 2,7 pct. Siden foråret 2013 har ledigheden ligget relativt stabilt omkring et niveau på 2,8 pct. ledige. Men i starten af 2013 faldt ledigheden markant. På overfladen ser ledighedsudviklingen dog mere positiv ud end den fortjener. Det skyldes dagpengereformen, som har betydet, at ca. 800 personer er faldet ud af dagpengesystemet siden starten af For at få et indtryk af betydningen herfor, kan det nævnes, at såfremt alle 800 fortsat havde indgået i ledighedsstatistikken, ville ledighedsprocenten ligge på godt 4,5 pct. Kilde: FTF-A 2011M M M M M M M M M M05\n9 Hvad har jeg egentlig brug for? Har vi talt om det hele? Letpension gør det nemt at finde ud af, hvilke pensions- og forsikringsprodukter, der er brug for. Hverken for mange eller for få. Når I har talt om det hele, står det lysende klart, hvad der skal til for at dække behovet. Alle har spørgsmål til pension og forsikring, men det er ikke alle, der får talt om det hele når de kommer ned i banken. Med Letpension bliver spørgsmål om pension og forsikring en naturlig del af alle samtaler om privatøkonomi, og vejen fra råd til handling, har aldrig været kortere. Scan koden og få mere at vide\n10 10 Et XXXX ryddet skrivebord findes ikke mere\n11 TEMA: RÅDGIVNING Jesper Vestergaard Hansen fra Sydbank kalder det verdens bedste job at være rådgiver, selvom det efterhånden kræver betydelig råstyrke, og kravene til en god rådgiver er tårnhøje. Det er min vurdering, at vi tager meget mere med hjem end for fem år siden, og at mange er så stressede, at de sover dårligt. Vi er ved at være derude, hvor ledelsen skal passe på. Der skal ikke meget til at vælte korthuset, vurderer Jesper Vestergaard Hansen AF ELISABETH TEISEN / FOTO: PETRA KLEIS 11 Jeg kan jo ikke vride armen om på en kunde og tvinge ham til at skifte sin bil ud her og nu, selvom det måske ville være fornuftigt. Det skal passe i familiens rytme. Og måske skifter fire af mine familier pludselig bil to måneder senere, siger Jesper Vestergaard Hansen, der mener, at bankens opfølgning på målene til rådgiverne nogle gange er for stramme. Det er simpelthen verdens bedste job at være kunderådgiver, siger Jesper Vestergaard Hansen, Sydbank. Det at følge familier gennem lang tid, følge med i deres glæder, sorger, bekymringer og begejstring, være tæt på et så ømtåleligt og privat område som økonomien og være med til at skabe varige og fleksible løsninger gør Jesper Vestergaard Hansen både ydmyg og lykkelig. Det giver ham en enorm tilfredsstillelse at følge den unge, der ikke har et begreb om økonomi, gennem stiftelse af familie, huskøb, bilkøb og alt, hvad der hører med, og at hjælpe kvinden, der netop har mistet ægtemanden, der tog sig af økonomien, til at få orden på kaos og tro på, at økonomien er noget, der kan mestres. Vi kan spille en enormt stor rolle, hvis vi virkelig giver os selv og ikke bare betragter vores beskæftigelse som et job, siger Jesper Vestergaard Hansen. Det er kunderne, der giver Jesper Vestergaard Hansen det dejlige job og kollegerne. Arbejdsgiverne, siger han, de giver rammen. Og den har ændret sig gevaldigt. Presset øges Da Jesper startede for næsten 25 år siden, var det lidt som Korsbæk Bank. Man sendte et brev med posten, og kunden svarede med et nyt brev, der måske var der en uge efter. Man var helt nede i et tempo, hvor det eneste, der måske kunne stresse, var, at man havde for lidt at lave. Nu er kunderne helt oppe på mærkerne. De ved, hvad der sker, næsten før medarbejderen i banken er opdateret. De ringer og mailer, og de forventer svar stort set med det samme. Hvis du har en kundeportefølje med veluddannede og informationssøgende kunder, skal du virkelig være skarp. Linen er ikke lang. Det stiller enormt store krav til, hvordan vi kommunikerer, og det kræver tid. Nyhedsstrømmen til og fra kunderådgiveren er accelereret voldsomt bare inden for de seneste ti år, og vi skal være tilgængelige på en helt anden måde, siger Jesper Vestergaard Hansen. Den type kunder, som du ikke rigtigt kan skemalægge, hænger ifølge Jesper Vestergaard Hansen ikke sammen med meget rigide krav om et bestemt antal møder per dag og per uge. Kravene tager ikke højde for alt det, der kommer indimellem. Det synes jeg slet ikke, ledelserne har forståelse for. I Sydbank har kunderne rådgiverens telefonnummer og mailadresse og kan komme direkte igennem. Ingen slusesystemer her. Og vi er endda ikke de værste. Jeg har talt med kolleger i andre banker, der bliver udstyret med mobiltelefoner og hjemmeopkoblinger, som de forventes at reagere på, hvis kunderne vil i kontakt efter almindelig arbejdstid, siger Jesper Vestergaard Hansen. Men ikke bare kunderne stiller flere og andre krav. Der er også lovgivningen og reguleringen efter finanskrisen, der stiller større krav blandt andet til opfølgning på svage engagementer. Det kan være den i bund og grund gedigne familie, som pludselig kommer i vanskeligheder, fordi de har købt hus på det forkerte tidspunkt, rammes af sygdom eller arbejdsløshed. Det er jo helt fornuftigt at følge dem tæt. Det er det rigtige at gøre. Men det tager tid, som ikke kan bruges to gange. Presset øges fra mange sider, siger Jesper Vestergaard Hansen.\n12 12 TEMA: RÅDGIVNING Langt hen ad vejen er det udfordringer, som Jesper Vestergaard Hansen har forståelse for og accepterer. Der, hvor kæden hopper af, er opfølgningen fra ledelsens side, som har fået en helt anden karakter. At der er mål, og at der er opfølgning, det er han med på. Det har vi været vant til, og det har de fleste af os det fint med. Jeg kender ingen, der ikke er interesserede i at gøre forretninger. Men målene skal også sættes med respekt for, at der er vanvittigt mange andre opgaver, og ledelsens måde at følge op på stresser enormt. Mange af målene giver ifølge Jesper Vestergaard Hansen god mening. Det er en god idé at få lagt investeringsordninger over i pasningsordninger eller rådgive kunderne om muligheder for at spare penge ved at omlægge lån. Men der er strammet meget op på opfølgningen. Vi kan ikke lave det hele på den halve tid, siger Jesper Vestergaard Hansen, der foretrækker det lange seje træk og muligheden for at planlægge sin arbejdsuge med udgangspunkt i nogle langsigtede mål. Jeg kan jo ikke vride armen om på en kunde og tvinge ham til at skifte sin bil ud her og nu, selvom det måske ville være fornuftigt. Det skal passe i familiens rytme. Og måske skifter fire af mine familier pludselig bil to måneder senere. Specielt er det en kilde til frustration, hvis der skal bruges tid på manuelt at føre forretninger, vi arbejder på, ind i Excelark bare for at retfærdiggøre over for ledelsen, at det er okay, at vi er ansatte og hæver vores løn. På den anden side har Jesper Vestergaard Hansen aldrig oplevet at få en påtale for ikke at have nået målene. Målene er aldrig blevet brugt til at afvikle mig. Kræver råstyrke Jesper Vestergaard Hansen mener, at det efterhånden kræver en betydelig råstyrke at være rådgiver. Man skal ikke have en profil som klassens artige pige, der altid har lavet sine ting. Et ryddet skrivebord eksisterer ikke i vores job. Det kan simpelthen ikke lade sig gøre. Det kræver også en god opbakning hjemmefra, for vi arbejder rigtig meget og er ikke altid lige nærværende derhjemme. Det er min vurdering, at vi tager meget mere med hjem end for fem år siden, og at mange er så stressede, at de sover dårligt. Vi er ved at være derude, hvor ledelsen skal passe på. Der skal ikke meget til at vælte korthuset. Når rådgiverne så ydermere i finanskrisens kølvand bliver hængt ud i pressen, bliver Jesper Vestergaard Hansen arrig. Jeg bliver virkelig såret på professionens vegne. Det er ikke mit indtryk, at nogen sælger noget, der ikke er i overensstemmelse med kundernes behov. Så ser vi dem jo ikke mere. Hvis man vil de langvarige kunderelationer, skal man kunne se sig selv i spejlet. Der skal jo være fornuft i skidtet. Og jeg er ydmyg over for alle de informationer, jeg får, og den store rolle, jeg får lov til at spille i en families liv. Sådan ser den typiske bankrådgiver ud 62 % er kvinder 60 % er over 40 år 72 % af privatkunderådgiverne har været ansat over fem år i deres nuværende stilling Hun har 590 kunder i porteføljen Hun rådgiver i snit 19 kunder om ugen Der er knap blandt Finansforbundets medlemmer. Sådan opfatter bankrådgiverne deres job 93 % af rådgiverne vurderer, at de har de rette kompetencer til at yde ansvarlig rådgivning 94 % svarer, at deres egen rådgivning har en høj eller meget høj kvalitet 97 % er enige eller helt enige i, at de som rådgivere har en høj faglig stolthed 51 % oplever sig selv som både sælger og rådgiver 3 % oplever sig selv overvejende som sælger 56 % mener, at sektorens image er en barriere for god rådgivning 55 % svarer, at tidspres er en barriere for god rådgivning 52 % mener, at salgspres er en barriere for god rådgivning. Kilde: Finansforbundets rådgiverundersøgelse, Undersøgelsen er baseret på besvarelser. Kundens opfattelse af bankrådgiveren 47 % mener, at den personlige relation til bankrådgiveren er vigtig (i høj eller meget høj grad) 56 % mener, at bankrådgiveren får provision 54 % har tillid (i høj eller meget høj grad) til deres bankrådgiver 64 % foretrækker face to face-kontakt 65 % forstår den skriftlige information (i høj eller meget høj grad) 81 % forstår den mundtlige information (i høj eller meget høj grad). Kilde: Penge- og Pensionspanelet. Kundens opfattelse af bankrådgivningen, Undersøgelsen er baseret på besvarelser. De to undersøgelser kan ses på\n13 Rådgivere gør det godt TEMA: RÅDGIVNING 13 Rådgiverne har en høj faglig stolthed, gode kompetencer og yder rådgivning af høj kvalitet med udgangspunkt i kunderne. Samtidig har de en helt afgørende betydning for at genopbygge befolkningens tillid til pengeinstitutterne Meget tyder på, at privatkunderådgiverne er glade for deres job. En ny undersøgelse fra Finansforbundet viser, at deres faglige stolthed er høj. De synes, de giver kunden råd af høj kvalitet. Deres personlige integritet er så høj, at så godt som alle tager udgangspunkt i kundens behov, selv hvis de ikke skulle stemme overens med virksomhedens salgsmål. Desuden vurderer rådgiverne, at deres kompetencer er på højde med de krav, rådgivningen stiller. De mener også, at kunderne har tillid til dem. Men privatkunderådgiverne er pressede. Både på tid og på salgsmål rådgivere, der overvejende sidder med generel privatkunderådgivning, deltog i undersøgelsen, der blev foretaget i begyndelsen af En undersøgelse, der også aflivede en sejlivet og udbredt myte om, at rådgiverne er provisionslønnede. Det er de ikke! Samtidig med at Finansforbundets undersøgelse blev offentliggjort, lagde Pengeog Pensionspanelet en undersøgelse frem, der med udgangspunkt i kunderne undersøgte nogle af de samme spørgsmål. Erfarne og troværdige Den typiske privatkunderådgiver er en kvinde over 40 år med mere end 20 års anciennitet i sektoren og mere end fem års anciennitet i den nuværende stilling. Det er altså solide medarbejdere med masser af erfaring, der betjener kunderne. 94 procent af kunderne har i rådgivernes optik i høj grad eller i meget høj grad tillid til deres rådgiver. Værre står det til med tilliden til den finansielle virksomhed, de er ansat i. Her falder tilliden til 61 procent, mens det står helt skralt til med sektoren som helhed, der kun kan score 31 procent på tillid i høj eller meget høj grad. Jo tættere\n14 14 TEMA: RÅDGIVNING man altså er på personen, jo større tillid i rådgivernes optik. Kontakten med kunderne foregår stadig især via telefon, og ansigt til ansigt. Det er hverken via de sociale medier eller videokonferencer, rådgiveren møder sin kunde. Noget er altså ved det gamle: Erfarne medarbejdere, der møder deres kunder på traditionel vis. Barriere for at yde det bedste Over halvdelen af medarbejderne angiver, at øget tidspres og salgspres kan være en barriere for den gode rådgivning. Fire ud af fem har personlige mål for, hvor stort et salg de skal præstere, og 25 procent har inden for de seneste 12 måneder oplevet en interessekonflikt mellem at skulle sælge virksomhedens produkter og give deres kunder god rådgivning. 35 procent har i nogen eller høj grad inden for de seneste to år oplevet, at de fra virksomhedens side udsættes for et pres i retning af, at deres rådgivning skal være mere til fordel for virksomheden end for kunden. Men af de medarbejdere, der oplever et misforhold mellem virksomhedens og kundens interesser, vælger fire ud af fem i praksis at rådgive ud fra kundens interesser. Der er altså tale om cirka fire procent af rådgivningssituationerne, hvor virksomhedens interesser vægtes på bekostning af kundens. Kunderne er i gode hænder Alt i alt kan man konkludere, at danskerne kan være trygge ved den rådgivning, de får, selvom rådgiverne har en realistisk vurdering af sig selv som både rådgivere og sælgere. Selv om rådgiverne stort set alle varetager kundens tarv, skal der rettes op på presset. Det dur ikke. Det dur heller ikke, at 23 procent angiver, at der er et misforhold mellem kundens behov og det, virksomheden beder medarbejderen om at sælge, så medarbejderen havner i en interessekonflikt. Det tal er for højt og medvirker til øget stress blandt rådgiverne! siger Michael Budolfsen, Finansforbundets næstformand, der er Rådgiverne afliver den sejlivede myte om, at de er arbejder på provision. Det gør de ikke.\n15 TEMA: RÅDGIVNING 15 Foto: Anders Brohus Snoren er kort Jeg elsker at hjælpe kunderne med at realisere nogle ting. Finde ud af, hvad der kan lade sig gøre, og gøre en forskel. Det mindre charmerende er den administrative del, og så selvfølgelig hvis jeg bliver nødt til at skuffe nogle forventninger, kunderne kommer med, siger Michael Jensen, privatkunderådgiver i Danske Bank. Også Michael Jensen føler tidspresset, men i og for sig mest fra kunderne. De har ikke sindssygt meget tid, hvis der er noget, de gerne vil, og nogle gange er man da tættere på stress end andre. Vi lever jo i en ad hoc-verden, hvor arbejdet i høj grad er bestemt af kunden. Men selvfølgelig kommer nogle af kravene også fra organisationen. Med dem er det lidt som lektierne i skolen. Man venter til sidste øjeblik, og pludselig får man enormt travlt. Det er en del af jobbet, som man må vænne sig til at navigere i, hvis man vil overleve, tror jeg. Jeg oplever ikke noget salgspres. Vi har nogle rimeligt klare retningslinjer: Kundetilfredshed og kundefastholdelse. Men jeg tror, alle i samme type job tænder på at gøre forretninger, og jeg bliver motiveret af personlige mål. I Danske Bank er det mest håndfaste måleinstrument kundetilfredshedsundersøgelsen. Det er jo bløde værdier, der måles på, og det er noget, vi snakker om. Hvordan man kan gøre det bedre, hvordan man kan forklare nogle ting mere pædagogisk og gøre stoffet mere forståeligt. Det er sjovt, og jeg kunne sagtens se mig selv i den type job om mange år, selvom jeg også gerne vil udvikle mig og på et tidspunkt have en lederstilling, siger Michael Jensen. klar til at tage udfordringen op med sektorens arbejdsgivere. Han glæder sig alligevel over, at der lander så få klager over rådgivningen i Pengeinstitut-ankenævnet på trods af gennemsnitlig rådgivningssituationer om ugen i de danske banker. Vores undersøgelse tyder på, at kunderådgivningen foregår på et godt, stabilt og højt niveau, men privatkunderådgiverne har for meget at se til. Når det alligevel viser sig, at kundetilliden vokser, jo tættere man kommer på den personlige kontakt, siger det jo også noget om, hvor vigtig privatkunderådgiveren er, siger Michael Budolfsen. Myterne lever Af Penge- og Pensionspanelets undersøgelse fremgår det, at hele 56 procent af kunderne tror, at deres rådgiver er provisionslønnet. Hvilket Finansforbundets undersøgelse nu har afsløret som en myte uden bund i virkeligheden. Kunderne, viser det sig, har lidt mindre tillid, end rådgiverne forestiller sig, men tilliden er doseret efter samme mønster. Jo tættere på den personlige rådgivning, jo højere tillid. Det viser sig også, at den personlige samtale med rådgiveren højner kundernes forståelse for produkterne. Hele 33 procent angiver, at de kun i nogen grad eller mindre grad forstår den skriftlige information fra banken. Når det gælder den mundtlige, må kun 16 procent melde pas. Finanskrisen har helt klart kostet på tilliden til sektoren, og selvom det står meget bedre til med sektoren, der har genvundet sit gode helbred, har vi ikke genvundet tilliden, erkender vicedirektør i Finansrådet, Louise Caroline Mogensen. Professor Nina Dietz Legind, Syddansk Universitet, der har været formand for Udvalg om erstatningsansvar ved rådgivning om finansielle produkter, understreger, at sektoren bør være opmærksom på, at den personlige rådgivning er så vigtig. Men det undrer hende ikke, at tilliden tabes, jo længere væk man kommer fra det personlige møde med rådgiveren. Billedet af sektoren bygger jo på et meget broget input fra mange forskellige medier, der ofte har det tilfælles, at de fortæller om katastrofer, konkurser og snydte kunder. Det er noget helt andet, der er på spil, når man sidder over for sin bankrådgiver. Og hun gør opmærksom på, at det er sektoren selv, der i midten af 1980 erne begyndte at bruge begrebet rådgivning. Det må ikke skjule for det faktum, at bankerne er virksomheder, der hverken er uafhængige eller uden egeninteresse. Det er også derfor, vi har loven og bekendtgørelsen om god skik, der er helt klar på det område: Rådgivningen skal være relevant, retvisende og fyldestgørende. Effektiviseringen fortsætter For Finansrådet har bankrådgiveren en helt central rolle i at genoprette den tabte tillid. Vejen til at vinde det tabte tilbage går gennem dygtige rådgivere, der tager udgangspunkt i kundernes behov og i, at vi skaber og tilbyder rigtig gode produkter, siger Louise Caroline Mogensen. Men selvom Louise Caroline Mogensen indrømmer, at mange kunder foretrækker den personlige kontakt, mener hun ikke, at der er nogen vej tilbage. Digitaliseringen vil gribe om sig. Hvis vi skal stå os i konkurrencen, skal vi være skarpe på, hvornår vi tilbyder henholdsvis digital og personlig rådgivning. Situationen, hvor rådgivere sidder og venter på, at kunderne kommer, er simpelt hen ikke realistisk. Vi er nødt til at effektivisere.\n16 16 TEMA: RÅDGIVNING Rådgiverne skal vinde kampen Danske Bank har en stor opgave med at øge kundetilfredsheden Det er ikke noget, der er fikset på en dag. Det er et langt træk. Men forudsætningen for, at vi lykkes, er, at vi har 100 procent fokus på, hvordan vi skaber værdi for kunderne. Her har rådgiverne en helt afgørende rolle, siger afdelingsdirektør Mark Namensen, Rådgivning og Relationer, Danske Bank, om rådgivernes helt centrale rolle. Mark Namensen mener, at det er helt berettiget at holde fast i rådgiverbegrebet. Man kan nemlig ikke adskille rådgivning og salg. Banken ville ikke leve længe, hvis den var en hårdtpumpet salgsmaskine. Dens berettigelse og dens levedygtighed opstår i Mark Namensens optik kun, hvis den er i stand til at skabe en høj kundetilfredshed og kundeloyalitet. Og midlerne er dialogen med kunden, relationen til kunden og opmærksomheden på kunden. Vi skal være til stede i kundens liv. Vi kigger ikke på salget isoleret set. Vi tager fat i kunder, for hvem det kan betale sig at omlægge deres lån, men giver også besked til dem, det ikke kan betale sig for. Alle kunder med en kapitalpension blev ringet op sidste år. De fleste anbefalede vi at omlægge kapitalpensionen til en aldersopsparing med skatterabat. Det er ikke en god forretning for os, for det formindsker vores forretningsvolumen med godt 37 procent, fordi skatten skal lægges her og nu. Men det er god rådgivning, og derfor er det godt at gøre. Og ja, rådgiverne har travlt under sådanne aktiviteter. Der skal være en retning Tidspresset er i perioder stort, erkender Mark Namensen, men ifølge afdelingsdirektøren arbejdes der hele tiden på at lette rådgiverne for administrative opgaver, så de kan koncentrere sig om kerneydelsen: rådgivning uden at der vel at mærke skal presses flere kundemøder ind. Vi lever jo i en performancekultur, hvor der er nogle klare mål, og hvor du får feedback. Man skal have lyst til kundekontakten, man skal have en klar fornemmelse for, hvad man skal bidrage med. Man skal have lyst til at være med, at skabe resultater. Men vi fokuserer først og fremmest på kundetilfredshed og fastholdelse, og det er noget, vi måler omhyggeligt på. Hver eneste kunde, der har fået personlig rådgivning, bliver bedt om at besvare et skema. Alene i anden kvartal 2014 fik vi besvarelser. Gode resultater giver hverken provision eller bonus. Højst er karrierevejen lidt kortere, siger Mark Namensen. Det skal være her og nu At opfølgningen er ved at være heftig, kan Sara Rosentoft, Nordea i Hørsholm, skrive under på. Også hun er privilegeret med veluddannede, informerede og krævende kunder, der gerne vil hende helst her og nu, hvis de har et problem. Indtil for et par måneder siden var målet for bankrådgiverne i Nordea i hvert fald i hendes område 10 kundemøder per uge. Det er nu ændret til mål for konkrete produkter. Da målet var et antal kundemøder per uge, kaldte man jo gerne dem ind, der ringede, for at komme tættere på målet. Nu hvor det er deciderede salgsmål, der styrer, prøver jeg at klare flere i telefonen. Man må prioritere benhårdt for at nå det hele, siger Sara Rosentoft, der fornemmer, at det store salgspres er affødt af bestyrelsens høje krav til egenkapitalforrentningen. Det er utopi at tro, at vi kan slippe for mål, men jeg ville ønske, at ledelsen troede på, at jeg selv kan styre relationen til kunderne. Salget opstår jo af sig selv, hvis man er den gode rådgiver, der har føling med kundernes behov, siger Sara Rosentoft. Heller ikke hun føler sig dog presset til at sælge noget til kunderne, som de ikke har brug for. Det er jo fornuftigt nok at sikre sig, at vi kommer hele vejen rundt med kunden. Det, ledelsen ikke har blik for, er, at hverdagen er svær at planlægge. Der sker supermeget på de finansielle markeder, og vi skal jo sikre os, at nye muligheder bliver brugt, hvis de kan optimere kundens økonomi. Samtidig har kunderne for nylig fået vores direkte telefonnumre. Det er en god måde at få kunderne til at føle en personlig relation på, og jeg vil hellere end gerne være der for kunderne og snakke med dem. Men jeg bliver jo også forstyrret, for jeg er jo altid i gang med en anden kundes sag. Det er svært. Foto: Nana Reimers\n17 MAS MASTER I SKAT Vil du udvikle dine kompetencer inden for skatteområdet? Master i Skat er Danmarks mest specialiserede videreuddannelse i skat. Vi udvikler dine faglige og personlige kompetencer og kvalificerer dig til at håndtere konkrete skattemæssige problemstillinger. En Master i Skat kan: Give specialisering inden for skatteret Bruges i obligatorisk efteruddannelse af advokater og revisorer Læses som enkeltfag på Copenhagen Business School. ANSØGNINGSFRIST TIL FORÅRET 2015: YDERLIGERE OPLYSNINGER: LÆS MERE PÅ ELLER KONTAKT HELLE IBÆK, PROGRAMKOORDINATOR. TEL.:\n18 18 EFTER KRISEN Er det kriminelt at køre en bank i sænk? Flere banker er krakket under finanskrisen, men hverken politi eller anklagemyndighed har til dato testet, om den grundlæggende bankdrift har været ulovlig, eller om bestyrelser eller direktører kan bringes til ansvar for et bankkrak AF CARSTEN RASMUSSEN / ILLUSTRATION: MIKKEL HENNSSEL I Danmark mangler vi svar på, hvorfor politiet aldrig har rejst en straffesag mod en bankdirektør eller ledelse for at køre en bank i sænk. Der har ganske enkelt aldrig været en sag om, hvorvidt en eller flere af de banker, der er krakket i kølvandet på finanskrisen, blev styret på en direkte ulovlig måde. Men kan en bankdirektør overhovedet straffes og fængsles for dårlig adfærd? Hver gang et pengeinstitut er landet i Finansiel Stabilitet, er der blevet bestilt en advokatundersøgelse for at se, om der er grundlag for at rejse en erstatningssag eller en tiltale mod bestyrelse og direktion og/eller intern/ekstern revision. Da Rangvidudvalget i 2013 afleverede sin rapport om årsagerne til finanskrisen, noterede det sig, at det ifølge advokatundersøgelserne i flere tilfælde vil give mening at rejse en straffesag mod nogle af en banks ledende medarbejdere. Jesper Rangvid, der er professor i finansiering ved Copenhagen Business School (CBS) og var formand for udvalget, ser gerne en mere klar afgrænsning af bankledelsens ansvar. Det fremgår af de advokatundersøgelser, at nogle direktører var egenrådige og kørte ting uden om bestyrelsen. Mange danskere undrer sig over, at direktøren kunne have så meget magt, mens bestyrelsen ikke førte den kontrol, som de set udefra burde, siger Jesper Rangvid og uddyber: Fra samfundet side kunne man få klarlagt, hvor langt går lovgivningen på det finansielle område, altså hvor meget kan en direktør bestemme selv og dermed ikke inddrage bestyrelsen i tilstrækkeligt om- fang. Og på den anden side, hvornår er en bestyrelse ikke opmærksom nok og dermed ikke påtager sig det ansvar, de har, spørger Jesper Rangvid. Han henviser det til, at hvis sagerne blev prøvet ved en domstol, og man kom frem til, at der ikke er foregået noget ansvarspådragende i de konkrete sager, har politikerne et bedre grundlag for at vurdere, om man virkelig skal kunne køre en bank ud over kanten og over i Finansiel Stabilitet på den måde, som det er sket i nog-le tilfælde, uden at det er ansvarspålæggende på nogen måde. Det grundlæggende spørgsmål til retssikkerheden er, hvad der er lovligt og ulovligt? Politiet undlader at teste I august fik DR Nyheder aktindsigt i en rapport fra konsulentfirmaet McKinsey & Company, hvor det fremgår, at Finanstilsynet kritiserer Statsadvokaten for Særlig Økonomisk og International Kriminalitet i daglig tale bagmandspolitiet for at lade ledelserne i de krakkede banker gå fri i en sag om uforsvarlig bankdrift. I rapporten er Finanstilsynets direktør, Ulrik Nødgaard, citeret for følgende udsagn om bagmandspolitiet: Banksagerne bliver ikke varetaget med tilstrækkelig kvalitet. Der bliver ikke taget nok af de svære, principielle sager. For meget fokus på interne ressourcer i stedet for at afprøve nye bestemmelser i retten. Tilsyneladende har politiet undladt at teste, om den grundlæggende bankdrift i de krakkede banker har været lovlig. Un-\n19 EFTER KRISEN Når det handler om strafferet, skal du kunne bevise, at ledelsen forsætligt har taget alt for store risici eller handlet på en måde, der gør det sandsynligt, at den har påført banken tab 19 Caspar Rose, professor ved CBS der finanskrisen er tolv danske banker krakket, men bagmandspolitiet har afstået fra at rejse straffesager og prøve grænser af i lov om finansiel virksomhed. Det undrer Lars Bo Langsted, professor fra Aalborg Universitet, der har speciale i økonomisk kriminalitet. Vi har en lang lov om finansiel virksomhed, som egentlig er møntet på almindelig virksomhedsdrift, og den er fyldt med strafbetingelser, og her havde man en lejlighed til at få afprøvet, i hvilke situationer man kan bruge dem, siger Lars Bo Langsted og peger på de advokatundersøgelser, der har været af banksagerne, hvor det kunne se ud, som om i hvert fald en del af de bestemmelser kunne være overtrådt. Ikke håndhævet Det er overraskende, at politiet så ikke vælger at prøve de sager om uansvarlig bankdrift. Hele ideen bag loven om finansiel virksomhed er at regulere en af de mest samfundsbetydende virksomhedstyper i Danmark, nemlig banker og sparekasser, og derfor har vi straffebelagte regler for at få ledelserne i bankerne til at agere fornuftigt, forklarer Lars Bo Langsted: Det giver jo ingen mening at belaste bestyrelser og ledelser med en masse detailregler, som ikke bliver håndhævet. Det er det ene. Det andet er, om vi som samfund bliver beroliget af, at vi har en meget tæt regulering af dette område. Da den globale finanskrise tog fart med Lehman Brothers kollaps i september 2008, var Roskilde Bank allerede krakket en måned tidligere. En efterfølgende advokatundersøgelse slog fast, at banken blev tvunget i knæ af dårlig kreditvurdering og store udlån til boligspekulanter. Undersøgelsen rettede skarp kritik mod bankens ledelse. Når vi taler Roskilde Bank, var her tale om en adfærd, der ligger langt fra, hvad man kunne forvente, når banken er omfattet af loven om finansiel virksomhed, siger Lars Bo Langsted. Han mener, at det sender et dårligt signal til de nuværende og kommende bankledelser, hvis man ikke kan straffes for den adfærd, der blev ført op til finanskrisen. Klokkeklar jura Der er ikke grundlag for at kritisere bagmandspolitiet for ikke at tage hårdt nok fat i det juridiske oprydningsarbejde efter finanskrisen, siger professor på CBS Caspar Rose. Eftersom vi i Danmark ikke har nogen praktik inden for området, er det svært at sige, hvad der er strafbart som følge af lov om finansiel virksomhed, eftersom paragraf 373, stykke 6 ikke har været i brug. Når man er i en verdensomspændende krise, som også rammer Danmark, og ejendomsmarkedet punkterer, så er der typisk nogle lig i lasten. Men det er svært efterfølgende at afgøre, hvad der er strafbart, siger Caspar Rose.\n20 20 EFTER KRISEN Hvis ikke straffebestemmelserne i lov om finansiel virksomhed kan bringes til anvendelse efter 00 ernes vilde ridt, hvornår så? Det er i samfundets interesse at få afprøvet, om de udskejelser, vi så, var lovlig bankvirksomhed Jørn Astrup Hansen, tidligere bankdirektør Når det handler om strafferet, skal du kunne bevise, at ledelsen forsætligt har taget alt for store risici eller handlet på en måde, der gør det sandsynligt, at den har påført banken tab. Ansvarsvurderinger er meget svære at løfte, når vi taler strafferet, hvor myndighederne skal pløje enorme mængder af ringbind og dokumenter igennem, inden man kan rejse en anklage. Det kan være baggrunden for, at man fra myndighedernes side ikke har ført disse sager, da bagmandspolitiet bliver nødt til at prioritere. Det er ikke for at forsvare politiet, men det er ekstremt svært at løfte bevisbyrden i sager om økonomisk kriminalitet, siger Caspar Rose, der vurderer, at straffeansvaret er umuligt at løfte i praksis. Der kan være et behov i befolkningen for at få prøvet det her, men sandsynligheden for, at nogen dømmes, er ikke stor. Så kan man altid se på den moralske side af sagen, men juraen er klokkeklar på det område, og der er ret håndfaste krav til bevisførelsen, når vi taler om strafferet. Kan loven bruges? Når en bank krakker, er der tilsyneladende ikke nogen, der har et ansvar. Tidligere bankdirektør Jørn Astrup Hansen undrer sig over, at der er kommet så lidt ud af retsopgøret indtil nu. På ugedagen for Lehman Brothers kollaps måtte EBH Bank undsættes af Det Private Beredskab og Nationalbanken. Et par måneder senere blev EBH Bank som den første bank efter Bankpakke 1 overtaget af Finansiel Stabilitet, der indsatte Jørn Astrup Hansen som ny bestyrelsesformand i banken: Jeg fornemmede tydeligt i 2008, da vi fik Bankpakke 1, at der var et stærkt politisk ønske om et retligt opgør med den løsslupne praksis, der førte til sammenbruddene i Det var en klar forventning, at der ville blive placeret et ansvar efter lov om finansiel virksomhed, siger Jørn Astrup Hansen og uddyber: Hvis ikke straffebestemmelserne i lov om finansiel virksomhed kan bringes til anvendelse efter 00 ernes vilde ridt, hvornår så? Det er i samfundets interesse at få afprøvet, om de udskejelser, vi så, var lovlig bankvirksomhed. Vi må vide, om de sanktionsmuligheder, der er i loven, har nogen nytteværdi. Viser det sig, at straffebestemmelserne ikke kan bruges til noget, må vi jo overveje, om loven er hensigtsmæssigt indrettet, siger Jørn Astrup Hansen og tilføjer: Den politiske vilje til at søge placeret et ansvar, som jeg oplevede den i 2008, synes at være fordampet. I bankernes organisation, Finansrådet, siger man, at det vil styrke retsbevidstheden, hvis befolkningen får en klarere fornemmelse af, at lovovertrædelser relateret til økonomisk aktivitet også forfølges. Overordnet set vil både de finansielle virksomheder og det omkringliggende samfund have gavn af, at man får en afklaring af retstilstanden i forbindelse med lovovertrædelse af lov om finansiel virksomhed, hvis ledelsen har handlet uansvarligt, for eksempel i forbindelse med et bankforlis, siger direktør Jørgen A. Horwitz og tilføjer: Der er de senere år strammet ganske betydeligt op på kravene til ledelse og styring af finansielle virksomheder, så manglende efterlevelse af både lov om finansiel virksomhed og bekendtgørelsen kan straffes. Men hvis der i dag skal rejses tiltale mod den tidligere ledelse i en bank, som krakkede under krisen, vil det imidlertid være efter de gamle regler i lov om finansiel virksomhed.


Strandhus - Sommerhus OH299 Øster Hurup, Kattegat\nUnikt sommerhus nænsomt renoveret i den oprindelige retro stil\nDejligt beliggende sommerhus i det naturskønne Øster Hurup\nHer finder du et sommerhus der er indbegrebet af originalitet fra 70érne når det er bedst. Der er sans for detaljerne, og indretningen indbyder til hygge og afslapning i dette skønne hus, som ligger meget tæt på de børnevenlige strande nær Øster Hurup.\nSommerhuset indeholder tre værelser, hvoraf de to af dem er køjerum. Med fritliggende bjælker i huset og vægge der ikke går helt til loft får man en meget unik og rummelig fornemmelse af huset. Børnene vil elske køjerummene, hvor det er muligt for dem at snakke sammen over væggen. En spændende og hyggelig detalje, som de fleste vil nyde.\nHusets hjerte er det store køkken-alrum, her støder køkkenet op til en hyggelig spisekrog med hjørnebænk. Hele huset er nænsomt renoveret, hvor der er taget hensyn til den oprindelige stil. Så hvad enten du er til hygge foran brændeovnen, samvær ved spisebordet og afslapning på terrassen, så har dette klassiske og smagsfulde hus det hele.\nHuset er beliggende på en skøn grund med god plads til at boltre sig. Desuden har huset også en stor overdækket terrasse med halvmur (i træ), så man selv på en regnvejrsdag kan gå ud og nyde den friske luft fra østkysten. Terrassen giver også mulighed for, at sidde ude om aftenen på de varme sommeraftener. Aftenerne kan yderligere forlænges med optænding i brændeovnen på terrassen. Alt i alt er der her mulighed for, at nyde ferien i familiens tegn.\nBakkerne ligger få minutter fra det pulserende centrum af feriebyen Øster Hurup, hvor der er masser af muligheder for at spise ude, shoppe, caféhygge og indkøb af dagligvarer. I nærområdet, som nemt nås med bil, er der masser af muligheder for at opleve. Her anbefales især Djurs Sommerland, Lille Vildmose, Randers Regnskov samt stobystemning med shopping, restauranter, caféer og mange flere oplevelser i storbyen Aalborg - Nordjyllands hovedstad.\n12,4 km til fjorden\nEniig - lille TV pakke


Fortvivlet mor efter bortførelse: Jeg advarede om sexkrænker – Ekstra Bladet\n16. jun. 2017 kl. 00:06\nOpdateret: 16. jun. 2017 kl. 12:09\nDen formodede gerningsmand brugte sin fars hunde som lokkemad for at komme i kontakt med områdets børn, lyder det fra Tanja Vestby Tøfting\nDen fire-årige pige går i børnehave i Børnehuset på Snogebæksvej i Aarhus V. Foto: Ernst van Norde\nAf Karsten Gøttler • Jesper Rise Børjesen\nEn fortvivlet mor står nu frem i kølvandet på, at en 33-årig mand er blevet anholdt og sigtet for i går at bortføre en fire-årig pige fra Børnehuset på Snogebæksvej i Aarhus V og efterfølgende voldtage hende.\n28-årige Tanja Vestby Tøfting har i mere end to år kendt til den formodede gerningsmand og fortæller nu, hvordan hun gennem længere tid har advaret mod hans lidt for nærgående tendenser i forhold til børn.\n- Jeg har længe sagt til de andre forældre i området, at de skal være på vagt over for ham, men de fleste har bare grinet og sagt, at han jo bare er flink ved børnene, siger Tanja Vestby Tøfting til Ekstra Bladet.\nSiden anholdelsen af manden har flere forældre ifølge Tanja Vestby Tøfting været forbi hende og sagt undskyld for ikke at lytte til hendes advarsler.\nHun fortæller, hvordan den formodede gerningsmand luftede sin fars hunde hver morgen og gik rundt til områdets børnehave for at tale med børnene gennem hegnet.\nHun fik selv kendskab til den formodede gerningsmand, da han i februar 2015 på en legeplads uopfordret kyssede hendes dengang seks-årige datter på kinden.\nKort efter episoden mødte pigens far, 30-årige Michael Vestby Frank, der var på genbrugspladsen med to af sine tre døtre, den formodede gerningsmand, hvor han bad ham holde sig langt væk fra sine børn.\nDet fik den nu 33-årige formodede gerningsmand til at eksplodere i raseri, og han både slog og sparkede pigernes far, mens de så på. Herefter flygtede han, men vendte kort efter tilbage med en kniv i den ene hånd og en kødhammer i den anden.\n'Han har en kniv'\nMichael Vestby Frank løb hjem med sine piger under armen og forskansede sig bag døren i sit hus og ringede til politiet.\n- Min datter råbte 'han har en kniv', så jeg troede, at min mand var blevet stukket. Det var han heldigvis ikke, siger Tanja Vestby Tøfting om episoden.\nHerefter forsvandt den rasende angriber. Kort efter ankom hans far til huset og bankede på.\nFamilien lukkede dog ikke op, men den formodede gerningsmands far sagde gennem døren på sin søns vegne undskyld, men truede samtidig familien, hvis de ikke trak politianmeldelsen tilbage.\nDet gjorde de ikke, og sagen endte i retten. Her fik den nu 33-årige mand ifølge Tanja Vestby Tøfting en betinget fængselsdom.\nEkstra Bladet har været i kontakt med Østjyllands Politi, der ikke umiddelbart hverken kan af- eller bekræfte, at den formodede gerningsmand tidligere har modtaget en fængselsdom.\nTidligere på dagen bekræftede vicepolitiinspektør ved Østjyllands Politi Lennart Glerup dog, at politiet kender til manden.\n- Han er kendt af politiet, men mig bekendt ikke for noget af denne kaliber, siger vicepolitiinspektøren.\nLille pige forsvandt fra børnehave på mystisk vis: Nu er to anholdt\nTanja Vestby Tøfting med manden Michael Vestby Frank og pigerne Gabriella, Michala og Jessica. Privatfoto\nTanja Vestby Tøfting havde gerne set, at politiet eller kommunen havde gjort mere for at beskytte områdets børn mod den formodede gerningsmand.\n- Jeg synes, at det er så forfærdeligt det, der er sket nu. Stakkels lille pige. Jeg forstår ikke, hvorfor der ikke er blevet gjort mere for at stoppe ham, siger hun.\nTidligere i dag åbnede den fire-årige piges stedfar op om den barske oplevelse.\n- Jeg vidste ikke, at jeg kunne blive så rasende. Min allerførste tanke var, at jeg ville gå ud og få fingrene i ham, men gudskelov at jeg ikke gjorde det, for det ville ikke gavne nogen som helst, siger han TV2 Østjylland.\nGav pigen chokoladekiks\nHan fortæller samtidig, at pigen har forklaret, at manden var sød ved hende og havde nogle søde hunde. Han gav hende også chokoladekiks, har hun fortalt.\nPigen var væk fra børnehaven i en time.\n- I sager om seksuelle overgreb, der omhandler børn under 12 år og som drejer sig om såkaldt anden kønslig omgang end samleje, sigter vi for voldtægt, siger vicepolitiinspektør ved Østjyllands Politi Lennart Glerup.\nIfølge Ekstra Bladets oplysninger har den 33-årige tidligere trænet flere drengehold i fodbold, ligesom han har været aktiv i det religiøse miljø. Han skulle desuden tidligere have været ansat som pædagogmedhjælper.\nEkstra Bladet er bekendt med den formodede gerningsmands navn, men nævner det ikke, da mandens identitet er beskyttet af et navneforbud nedlagt af retten.\nSolgt til udlandsk klub


Stigning i antallet af COVID-19 smittede i København – Dit Vesterbro\nKøbenhavn har oplevet en stigning i antal smittede. Kommunen er i løbende dialog med sundhedsmyndighederne og følger udviklingen tæt. Det oplyser Københavns Kommune i en pressemeddelelse.\nKøbenhavns Kommune er med 24,5 smittede per 100.000 indbyggere rykket ind i sundhedsmyndighedernes røde smittekategori. Grænsen mellem myndighedernes røde og grønne smittekategori går ved 20\nsmittede per 100.000 indbyggere. Smittebilledet i København er stadig diffust og i store træk geografisk spredt over hele byen, men dog med en klar overrepræsentation af unge, især de 20-29-årige.\nOverborgmester Frank Jensen (S) ser de seneste tal som et wakeupcall og en påmindelse om, at det er nu københavnerne skal stramme op på adfærden i hverdagen: ”Tallene er desværre en påmindelse om, at corona stadig er iblandt os. Derfor vil min stærkeste appel gå til de unge: Det er nu, vi for alvor skal vise, at vi kan holde fast i den gode adfærd med afstand og hyppig håndvask, som fik nedbragt smitten i foråret. Det gælder også, selvom du er ung og rask. Kun på den måde kan vi holde sygdommen i skak og fortsætte den gradvise åbning af byen og samfundet, som vi alle har ventet så længe på”, siger overborgmester Frank Jensen (S)


barber | Gyldendal - Den Store Danske\nLink til "barber"\nbarber, (af nty., af fr. barbier afledt af barbe 'skæg', af lat. barba), håndværker, der barberer skæg og klipper og friserer hår, og som tidligere tillige virkede som kirurg og sårlæge. Blev derfor også betegnet bartskær og badskær, i hæren feltskær og, som medlem af et lav, amtsbarber, barber og frisør.\nBarberen stod i lære som dreng på en barberstue, blev svend og gjorde mesterstykke. Undervisningen var rent praktisk, men fra slutningen af 1600-t. blev der i København givet en vis teoretisk undervisning i barberernes anatomisal i Admiralgade. Først 1736 fik barberen en bedre uddannelse ved oprettelsen af Theatrum anatomico-chirurgicum på Købmagergade, hvorefter ingen mester kunne få adgang til et lav uden at have taget kirurgisk eksamen. Efter at Kirurgisk Akademi i Bredgade var oprettet 1785, uddannedes så mange kirurger, at barberen efterhånden mistede betydning som læge.\nAntallet af barberer blev i forhold til befolkningstallet tyvedoblet 1850-1950, og det blev almindeligt at gå til barber. Fra 1921 opføres dog også betegnelserne frisør og damefrisør under barbererne. K.C. Gillette opfandt i 1901 det nuværende "sikre" vådbarberingssystem med et barberblad omsluttet af en skraber, og med dets udbredelse svandt en væsentlig del af barberens kundegrundlag. Endnu en væsentlig del forsvandt med 1950'ernes store udbredelse af den elektriske barbermaskine, der var blevet opfundet af Jacob Schick og sat på det amerikanske marked i 1931.\nDet første barberlav oprettedes 1506 i København af seks mestre, hvis tal siden forøgedes, og 1544 fik Odense et lav på fire mestre. Barberlavene var sluttede lav, dvs. de havde et fastsat, begrænset antal mestre, der havde privilegium på barber- og sårlægekunst, dog ikke gældende i forholdet til doctores, øjenlæger, tandbrækkere og broksnidere. Barberlav kendes dog kun fra få danske købstæder. En forening af "arbejdsgivere" (mestre) fik barbererne i 1892 med De danske Provinsers Barber- og Frisørforening. På arbejdstagerside oprettedes 1897 Barber- og Frisørsvendenes Fagforening i København, 1911 ændret til Dansk Soignerings-, Toilet- og Sanitetsarbejder-Forbund.\nOle Degn: barber i Den Store Danske, Gyldendal. Hentet 2. april 2020 fra http://denstoredanske.dk/index.php?sideId=44014\nBarber. Helsingørs Bartskærerlavs segl fra 1603 med tang, snepper... © SDE\nAntal visninger5444 besøg


bodybuilding.dk • Dødløft\n: 11. jan 2017, 15:08\nJeg er en ældre herre på 37 år der efter mange års pause fra styrketræning er startet igen for et par måneder siden.\nJeg har ikke tidligere trænet dødløft (eller ryg særligt meget), men kan læse mig til- og mærke, at det er en kongeøvelse!\nJeg er startet rimelig forsigtigt op med mine dødløft for at lære teknikken (set et hav af youtubevideoer og fået en til at observere).\nAlligevel er min lænd dog ret stiv i det de dage, jeg har smidt lidt ekstra kg. på.\nJeg har derfor primært kørt zumo varianten, som ikke er så hård ved lænden men i mandags skulle jeg prøve den traditionelle, hvilket resulterede i, at jeg nærmest ikke kunne rette mig ud efter jeg havde siddet ned (sådan havde jeg det mandag aften og i går). I dag går det dog langt bedre.\nJeg har ikke deciderede smerter, men det er som om, min lænd låser, når jeg har siddet ned, og jeg skal lige strække mig langsomt.\nHar prøvet det samme for nogle uger siden i forbindelse med dødløft...\nEr det helt "normalt" for en rookie som mig med et kontorjob eller tænker I, jeg skal justere teknikken eller bare holde igen??\nJeg kører aldrig dødløft til "failure" men er rimelig forsigtig. Smider max 80-90 kg. på (jeg vejer 82 kg.) og kører max dødløft 2 gange ugentligt.\n: 11. jan 2017, 15:25\nSmid en video op det gør det meget nemmer at vudere om det på grund af dårlig teknik eller evt andet, nogen gange syntes man jo ens form er fin men det syntes andre øjne ikke altid..\n: 11. jan 2017, 19:16\nTeknikken er sidder nok ikke helt i skabet endnu, men jeg har ikke helt udstyret til at optage en video\nHar en erfaren kammerat jeg lige vil tage med på råd næste gang ift. teknikken.\nSpørgsmålet gik nok også lidt på, om I andre har oplevet en meget stiv lænd, som jeg beskriver efter dødløft, altså om der er "normal" muskelømhed, eller om jeg skal holde lidt igen?\n: 11. jan 2017, 22:23\nHvis du føler, at du bliver låst i lænden eller oplever anden form for ubehag, så er det en god ide at gå ned i vægt.\nHvordan føles det at dødløfte med halvdelen af vægten? Hvis du ikke oplever nogen symptomer, så har du fundet en passende belastning. Dernæst prøver du langsomt at øge vægten for hvert træningspas, således at din krop har mulighed for at tilpasse sig den øgede belastning.\n: 12. jan 2017, 08:55\nTak for dit råd FHect og det vil jeg helt sikkert følge\nMå nok bare erkende, at lænden er et af mine svageste punkter og så langsomt træne "lænde-musklerne" op.\nEr heldigvis noget nær symptomfri, så det har "bare" været en slem gang muskelømhed.\nTænker I, jeg skal satse på det traditionelle dødløft (med langsom vægtøgning) eller tage SUMO varianten?\n: 12. jan 2017, 09:52\nJeg har haft et problem tidligere, som kunne beskrives ved at min lænd var 'låst'.\nMit problem var at min ene glute var enormt spændt/stram, og når jeg skulle squatte/dødløfte, og holde lænden neutral, så trak min lændemuskulatur ekstra meget for at kompensere.\nLøsningen var at strække glutes og lænd. Meget. Dagligt. I flere udgaver. Prøv et glute stræk, det kan være du har meget begrænset bevægelighed.\n: 12. jan 2017, 12:21\nTror du har fat i noget af det rigtige Kidd! Jeg har løbet i mange år og har bl.a. som følge heraf nogle ret fastlåste/stive glutes.\nVil prøve med lidt udstrækning som du anbefaler og så tror jeg bare, jeg i en periode skal bruge Zumo dødløft varianten hvor glutsen i højere grad aktiveres og styrkes\n: 12. jan 2017, 13:08\nFatbody skrev: Tror du har fat i noget af det rigtige Kidd! Jeg har løbet i mange år og har bl.a. som følge heraf nogle ret fastlåste/stive glutes.\nSumo dødløft fordrer ikke nødvendigvis en højere aktivering af ballerne sammenlignet med konventionel - der er lavet et fremragende studie i 2002 som direkte sammenligner EMG aktiviteten mellem de to varianter og påviser ensartet aktivering af hofte strækkerne (gluteus maximus, biceps femoris, semitendinosus og semimembranosus). Med forbehold for at EMG ikke fortæller hele historien, individuelle forskelle i teknisk udførsel, samt at der muligvis er lavet noget nyere forskning som jeg ikke kender - så er der ikke rigtigt noget belæg for at sumo dødløft skulle være en SÆRLIGT velegnet balle bygger.\nDet er givetvis en bedre investering at prioritere øvelser med særligt stor hoftefleksion/ekstension hvis man ønsker særligt fokus på hoftestrækkerne.\n: 12. jan 2017, 13:27\nhttps://www.jstage.jst.go.jp/article/jp ... 1/_article\nDer er noget forskning der indikerer at positionering af hoften i abduktion og ekstern rotation (som f.eks. ved et sumo DL) medfører øget EMG aktivitet i glutes i forhold til at holde hoften neutralt (som man mere eller mindre gør i KV DL). Om det nødvendigvis betyder flere gains siger studiet dog intet om.\n: 12. jan 2017, 13:32\nDu får lige en lægmandskommentar:\nDødløft er en kongeøvelse, men gør ikke rygtræning alene. Der er andre glimrende øvelser som også er vigtige, og som i længden vil konditionere dig til tungere dødløft.\nVarianter af backraises\nDirekte fra kontorstol til tunge dødløft tager tid, og øget bevægelighed og ekstra fokus på lænd er måske en idé. At træne den nemmeste variant (for dig) af dødløft, kan bare være at arbejde omkring problemet istedet for at løse det. Lidt anekdotebaseret, men måske også relevant kommentar: Hvis jeg træner lænd tilstrækkelig hårdt får jeg massive doms, der kan opleves som stivhed og ømhed, men ikke "ondt i ryggen" - forskellen er dog lille.\n: 12. jan 2017, 13:55\nJmt skrev: https://www.jstage.jst.go.jp/article/jpts/26/12/26_jpts-2014-371/_article\nNu kan jeg kun lige læse abstractet men det fremgår at dén analyse beskæftiger sig med hvorvidt forskellige positioner påvirker selektiv aktivering af hoftestrækkerne - hvilket du naturligvis kan have ret I teoretisk kunne give sumo dødløften merit qua udadrotationen i hoften. Det er interessant nok ud fra et akademisk perspektiv - men det står bare svagt i en praktisk kontekst når data fra målinger direkte på løftet ikke viser nogen forskel i aktiveringsgraden.\nGodt nok er EMG signaler ikke ligefrem trivielle at arbejde med fordi de kan påvirkes af ekstremt mange faktorer - men såfremt abduktion og udadrotation i hoften havde en nævneværdig indflydelse på aktiviteten i gluteus maximus i en flerleds bevægelse under belastning burde det umiddelbart komme til udtryk i en direkte måling.


Træklatrerklub holdt DM for amatører: Til tops på tid og overnatning i trækronerne | ugeavisen.dk\nMange lagde vejen forbi ved arrangementet i weekenden. Privatfoto\nFS Træklatring holdt i weekenden DM for amatører. Det er første gang i Danmark, og succesen gentages næste år.\nGåsebjergsand: Der var travlhed i trækronerne omkring naturlegepladsen ved Gåsebjergsand i weekenden. Her holdt FS Træklatring, en nystartet underafdeling ved Faldsled/Svanninge SG&I, for første gang DM i træklatring for amatører.\nArrangementet var kombineret med overnatning i telte i trækronerne, som klubben har haft stor succes med ad flere omgange i løbet af sommeren.\n- Det hele var en stor succes, og vi havde nok omkring 100 gæster og deltagere på besøg hen over weekenden. Under selve DM lørdag mellem 14-16 var der omkring 50 personer, så vi havde travlt.\nDet vigtige for os i klubben og ved arrangementet her, det er, at der er plads til alle. Der var et rigtig godt aldersspænd på deltagerne, den yngste var under 10 år, og den ældste var nok omkring 70.\nGodt 25 personer overnattede i trækronerne i weekendens løb, og de kom fra hele landet, fortæller Lars Simonsen, som er en af initiativtagerne til træklatrerklubben.\nOmkring 25 klatrere stillede op til DM for amatører, hvor man kunne konkurrere i junior-, dame- og herreklassen.\nJakob Karlby Andersen indtog førstepladsen i tiden 3.13 og Steffen Brandt Jansen andenpladsen i tiden 3.26 i herrerækken ved weekendens DM. Privatfoto\n- Der blev konkurreret i hurtigklatring, hvor der var sat tre poster op i træet. Hver deltager havde et kort med, som ligesom under et orienteringsløb skulle klippes i ved de forskellige poster. Når man så til sidst nåede op til topankeret, blev tiden stoppet, fortæller Lars Simonsen.\nHver deltager skulle igennem fire træer. Og den, der samlet set havde den hurtigste tid, kunne kalde sig vinder.\nDen hurtigste tid var tre minutter og 16 sekunder, mens den langsomste var cirka 30 minutter om at gennemføre. Fire kvinder deltog i konkurrencen, men ingen gennemførte løbet.\n- Men det er ikke vigtigt. Det vigtige for os i klubben og ved arrangementet her, det er, at der er plads til alle. Der var et rigtig godt aldersspænd på deltagerne, den yngste var under 10 år, og den ældste var nok omkring 70, fortæller Lars Simonsen.\nArrangementet var så stor en succes, at det allerede er besluttet, at DM skal gentages igen næste år.\nFS Træklatring så dagens lys i foråret 2020 og er Danmarks første træklatrerklub for amatører. Der er omkring 10 aktive træklatrere i klubben, som mødes hver torsdag klokken 16-19. Der klatres blandt andet i Svanninge Bjerge og i Pipstorn Skov.\nHar man lyst til at prøve kræfter med træklatring, kan man kontakte Lars Simonsen på telefonnummer 41 43 61 45 eller på mailadressen lsski@hotmail.com.\nFreja fra Kolding sikrede sig en andenplads i juniorklassen. Privatfoto


Nyheder: Stort skridt videre mod fremtidens jernbane - Eurodrivers\n”Jeg er fuldt ud opmærksom på, at de sidste fem måneder har været en udfordring for pendlerne, og jeg vil derfor gerne sige tak for tålmodigheden. Passagererne til/fra Nykøbing Falster skal desværre fortsat være tålmodige frem til den 29. september, hvor togdriften vil blive genoptaget på strækningen. Men hverdagen bliver nemmere for passagererne mellem Vordingborg og Næstved efter genåbningen på mandag, hvor de ikke længere skal tage togbusser,” siger transportminister Benny Engelbrecht og fortsætter:\n”Og vi har bestemt noget at se frem til. Udbygningen af Ringsted-Femern Banen vil give passagererne kortere rejsetider, færre forsinkelser og sikre en mere stabil drift, når den står færdig. Det vil gøre en stor forskel både for den enkelte passager og for hele regionen, da det vil gøre det nemmere og hurtigere at komme til og fra København og binde det danske transportnet endnu tættere sammen med det europæiske, når Femern Bælt-forbindelsen forventes at åbne i 2028.”\nBanedanmark har gennem den lange spærring brugt tiden effektivt på at gøre banen klar til fremtidens behov. Lundby og Vordingborg Stationer har været igennem store ombygninger, og 14 broer er ombygget, så de er klar til den kommende elektrificering af banen. I Ring og Remkolde på Sydsjælland er der bygget pæledæk i undergrunden for at stabilisere jorden, der er opsat støjskærme og kurver er ’rettet’ ud, så farten kan øges flere steder.\n”Vi er meget tilfredse med at kunne levere en jernbane tilbage til passagererne i topform. Både nu og til fremtiden. Udover mange synlige opgraderinger af banen vil passagererne også kunne opleve bedre komfort og mere stabil drift, når togene igen kører mandag morgen,” siger Klaus S. Jørgensen, projektdirektør for Ringsted-Femern Banen i Banedanmark.\nDe to sidste etaper af dette års fornyelsesarbejde på Ringsted-Femern Banen bliver afsluttet, når togene igen begynder at køre mellem Orehoved og Vordingborg den 8. september og mellem Nykøbing F. og Orehoved den 29. september.\nGenåbningen af strækningen mellem Næstved og Vordingborg bliver markeret med taler ved projektdirektør for Ringsted-Femern Banen i Banedanmark Klaus S. Jørgensen, transportminister Benny Engelbrecht og borgmester i Vordingborg Kommune Mikael Smed.\nDerudover vil der være musikalsk indslag ved Prins Jørgen Garden og der vil være underholdning til de mindste.\nProgram for dagen lørdag den 31. august. Alle tidspunkter er cirkatider:\n11:00 Projektdirektør for Ringsted-Femern Banen Klaus S. Jørgensen byder velkommen\n11:05 Transportminister Benny Engelbrecht holder tale\n11:10 Borgmester i Vordingborg Kommune Mikael Smed holder tale\n11:15 Den røde snor op til den nye gangbro klippes.\n11.20 Optog med den lokale garde, Prins Jørgen Garden.\n11:20-12:00 Mød medarbejdere fra projektet\n12:00 Tak for i dag.\n•Strækningen Næstved-Vordingborg åbner igen for togtrafik mandag morgen den 2. september 2019\n•Anlægsarbejderne er et led i opgraderingen af Ringsted-Femern Banen, den 115 km lange strækning fra Ringsted til Holeby, der finansieres af A/S Femern Landanlæg, et datterselskab under Sund & Bælt Holding A/S\n•Hastigheden bliver opgraderet fra de nuværende 120/160 km/t til 200 km/t for persontog\n•Ringsted-Femern Banen har et samlet budget på 9,5 mia. kr. (2015-priser)\n•Opgraderingen af banen er en del af det samlede Femern Bælt-projekt, som også omfatter tunnelen under Femern Bælt.\n•Femern Bælt-projektet er Danmarks største infrastrukturprojekt med et samlet budget på godt 62 mia. kr. (2015-priser)\n2,453,005 Unikke besøg


maj | 2015 | Blondinemor Om\nAnnoncering Og så var der da 31. maj 2015\nJa ja det er set før… De hersens bloggere der laver tilbagebliks-lister. Men altså… Jeg har aldrig påstået jeg opfandt den dybe tallerken (så ville den gå bedre ind i en opvaskemaskine), så jeg laver sgu også en liste over min fornyelige færden og laden i maj måned… – For der var da jeg havde min debut som soccermom. Med en stolt følelse i maven, og ISKOLDE tæer! Tror jeg vil foreslå kaffe ad libitum til de ventende forældre… –...\tSkriv en kommentar\tLæs mere\nValgkamp for dummies\nJeg er ikke super interesseret i politik, og jeg diskuterer det ikke med min gode vilje. Det er egentlig lidt sjovt for, da jeg var ung handelsskolestuderende var jeg medlem af Venstres ungdom (dog ikke et aktivt medlem), og jeg skulle være Anders Foghs arvtager. Jeg diskuterede gerne længe og inderligt i samfundsfagstimerne, og som unge mennesker nu ofte gør, så stod jeg stejlt på mine holdninger. Så blev jeg lidt ældre, og fik børn. Og begyndte at læse til...\t7 kommentarer\tLæs mere\nTravlhed og organisering\nJeg har en del bolde i luften for tiden. Mit arbejde, mit studie, min blog, mit konsulent arbejde, og så selvfølgelig min familie og venner. Der er meget at holde styr på skulle jeg hilse og sige! Jeg er trods teknikkens indtog stadig meget afhængig af min papir-kalender. Den er mere håndgribelig, og jeg synes det er hurtigere og nemmere at skrible aftaler ned i den. Vi har også en familie-planner her hjemme, hvor alles aktiviteter bliver skrevet på. Dertil...\tSkriv en kommentar\tLæs mere\nKald mig bare Betty\nJeg er blevet totalt hooket på tv-serien “Mad Men”. For jer der ikke kender den, så handler den om er reklamebureau i 1950’ernes New York. Fælles for seriens personer er de ryger som skorstene, og drikker lidt for mange sjusser! Fantastisk! Når jeg er vild med en tv-serie, så kan jeg ikke lade være med at tænke: Hvilken af personerne ville jeg mon være? Kender i det? Som eksempel… “Sex and the City” – jeg er helt klart en Carrie....\t3 kommentarer\tLæs mere\nYndlingslege som mor ikke gider\nBørnehave klassikeren over dem alle… Villums yndlingsleg er lige for tiden mor, far og børn. Engang imellem forbarmer jeg mig i dårlig samvittighed, og så siger ja til at lege det med ham. Jeg skal altid være moren, Laurits er lillebroren og Villum selv er hunden. Fra min barndom husker jeg hunde-rollen, som den mest nederen, men det er åbenbart nye tider. Nå, men legen er ikke skide varierende… Den foregår altid i sofaen, som er omdannet til en bil,...\tSkriv en kommentar\tLæs mere


Forårsrengøring af dine præsentationer - fem hurtige tips! | Imprezzing\nAlle artiklerForside » Vidensbank » Forårsrengøring af dine præsentationer – fem hurtige tips!\nForårsrengøring af dine præsentationer – fem hurtige tips!\nDesign, der fungerer, Prezi - begynder\nTrænger et par af dine præsentationer til en lille visuel opstramning, eller kender du en, der har præsentationer, der trænger til lidt kærlighed, så er her fem tips. Bare 10 minutters rengøring af unødvendigheder i en præsentation kan gøre en forskel.\n1) Ryd op! Fokus på det væsentlige – der skal kun være et budskab pr. slide. Det er altid god kommunikation at dele en kompliceret slide ud på flere slides. Hvis sammenhængen mellem flere pointer er nødvendig at vise, så tilføj et opsummerende slide, eller i Prezi, en udzoomning, til at vise sammehængen.\n2) Beskær din tekst. Ud med gentagelser af ord i bulletpoints. Vendinger, der hører hjemme i talesproget, kan du roligt slette. Undertitler er ofte unødvendigt fyld. Husk på at det tager tid for dine tilhørere at læse dine slides – du vil hellere have, at du vender deres fulde opmærksomhed mod dig.\n3) Skær diagrammer og talmateriale ned til den pointe du vil sige. Vi anbefaler infografik eller helt simple diagrammer. Har du komplicerede diagrammer som du ikke vil bearbejde, så sæt en cirkel om det centrale.\n4) Lug ud i billeder og illustrationer. Brug kun illustrationer, hvis de er forklarende i forhold til din kommunikation, eller hvis de skal kommunikere en stemning. Er det det sidste, så overvej at vise et slide, hvor billedet fylder delt til kant.\n5) Ryd op, så der er rette linjer & luft i dit design. Lav overskrifter godt store og placer dem centralt, så bliver de husket. Brug slidens overskrift strategisk, skriv hellere “Vi fokuserer på vækst i 2017” end “Målsætninger og visioner”\nVil du vide mere? Vi designer, holder kurser, enetimer og deler gerne ud af vores viden. Bare kom an!\nTilrettelæg din næste præsentation bagfra. Godt for dig – og godt for dem, du taler til\nPlejer du at tilrettelægge dine præsentationer ved at bladre dine gamle powerpoints igennem og kopiere…\nMasser af ikoner til din prezi\nHar du brug for en samling gode, enkle illustrationer til din prezi? En af mine…\nCase: Prezi på iPad og video til messestand\nTrænger I til en fornyelse af jeres materiale til salg- og messearbejde? Her er en case, en…


Anne-Mette Højbjerg - GiZ-Blog.dk: Tid Til at Buzze Nogle Duftlys for Air Wick & Buzzador\nTid Til at Buzze Nogle Duftlys for Air Wick & Buzzador\nUdgivet: 19.12.15 ● Kategori: Buzzador, Hverdagslivet\nFor over halvanden måned siden skulle vi have haft modtaget disse duftlys fra Air Wick, men de dukkede aldrig op. Det viste sig så at der var nogle problemer med leveringen til deres lager. De modtog dem ikke, og det gjorde at vi som buzzere måtte sidde og vente utroligt længe på at få vores pakker hjem. De var dog super gode til at svare tilbage og undersøge det nærmere når man kontaktede deres kundeservice, så det skal de have ros for. Og nu over halvanden måned efter har vi modtaget dem. Vi takker Buzzador mange gange for at kampagnen ikke blev aflyst.\nJeg elsker jo duftlys og jeg blev virkelig glad for at jeg fik lov til at buzze disse, nu hvor jeg ikke blev udvalgt til de andre duftlys fra Air Wick sidst de havde sådan en kampagne igang. Jeg har dog købt disse selv også da jeg opdagede dem på hylden i Føtex. Så nu har jeg da nogle stykker på "lager". :D De holder ikke så længe da jeg jo gerne har dem tændt i mange timer af gangen.\nMen nu starter buzz-perioden. ;)\n#AirWickDuftlys #Buzzador #DuftlysBuzz\nJeanette Krohn Henriksen 21. december 2015 kl. 20.13\nSynes de er så fine og gad selv godt prøve dem.\nGlæder mig til at høre hvad du synes om dem.\nDe dufter ret kraftigt, så de er nok ikke for alle. :)


Billeje i Arras - billig biludlejning Arras\nLej billig bil i Arras\nBillig billeje i Arras er kun mulig, hvis hvis man kan reservere i god tid før afrejsen. Hvis man gør det, er der betydelig større udvalg af billige udlejningsbiler i Arras og man kan spare op til 15-40% af udlejningsprisen. Sammenligne priserne her vedrørende biludlejning i Arras og vælg det mest tilpassende køretøj og reservere online. Gør det helt nemt hejmmefra. Hvis det gælder billeje i Arras, giver de fleste biludlejningsfirmaer mulighed for at afhentning og aflevering kan ske på forskellige steder. Men man skal tage hensyn til at man i god tid skal anmelde, hvis man vil aflevere bilen i et andet land.\nBiludlejning i Frankrig i lufthavn - billeje i Arras\nI Frankrig er der mange muligheder for billeje i lufthavn og man kan også vælge lufthavnen for lejebilens afleveringssted. Selvfølgeligt er der mulighed ved biludleje i Arras for at angive et andet sted for bilens aflevering. Hvis man valgte billeje i Arras, I Frankrig et andet sted end lufthavnen, men vil fortsætte rejsen med fly, og vil aflevere bilen i lufthavnen, kan man angive lufthavnen som afleveringssted, men det skal man antyde i forvejen ved online reservationen. Reservere bil online og vælg et af udlejningsstederne i Arras, eller hvis du ankommer med fly, kan du unytte biludlejning i lufthavn i Frankrig i følgende byer: Beauvais, Bergerac, Beziers, Biarritz, Bordeaux, Brest, Carcassonne, Chalons En Champagne, Dinard, Grenoble, La Rochelle, Lille, Limoges, Lyon, Montpellier, Mulhouse, Nantes, Nimes, Nice, Pau, Perpignan, Poitiers, Paris Orly, Rodez, Saint Etienne, Strasbourg, Toulon, Toulouse, Tours\nSammenlign tilbud på billeje i Arras\nSammenlign tilbud på priser af billeje i Frankrig og i mere end 160 lande i hele verden. Du kan altid finde billig billeje i Arras, da vores system hjælper dig at sammenligne priser af forskellige biludlejningsfirmaer, så du kan nemt finde og reservere den bil du ønsker dig i dit hjem, måske 50 % billigere end andre steder. Hvis du ved i forvejen, hvor du skal hen på ferie eller forretningsrejse, laver du bare en enkelt søgning i biludlejningsfirmaernes database og vores system sammenligner priserne på billeje i Arras og finder dig de bedste tilbud.\nDa tilbudet kan være enorm og du kan vælge i flere kvalitetskategorier, finder du først de billigste priser på lejebil i Arras øverst på listen. At vores system sammenligner priserne på billeje i Arras af forskellige biludlejningsfirmaer, hjælper dig at finde den bedste pris/værdi forhold som det passer dine forventninger. Hos os finder du garanteret de billigste biludlejnings priser i Arras. Og hvis noget sker tilfældigt, kan du ændre eller annullere din reservation gratis ifølge bestemte vilkår.\nBilleje prissammenligning i Arras billigst kun med en klik!


Frontend udvikler med ansvar for di.dk - iHeadHunt\nFrontend udvikler med ansvar for di.dk\nKunne du tænke dig at blive eksperten og ansvarlig for Dansk Industris frontend? Lyder det interessant at blive del af en af Danmarks bedst ratede arbejdspladser med stor fokus på work-life balance?\nDI søger en frontend udvikler, der har lyst og evner til at blive ansvarlig for hele Dansk industris frontend. Du vil i rollen sætte rammerne for det digitale møde med vores medlemmer og brugere og igennem dine gode løsninger være med til at lette deres hverdag.\nDu skal gerne have interesse og nysgerrighed for UI/UX og slutbrugere, så du kan sparre med vores eksterne design/ux bureau omkring nye løsninger\nDI har stor fokus på digitaliseringen. Vi er på en rejse, hvor vi skal levere skræddersyede services til vores medlemmer bl.a. med mere fokus på selvbetjening og virtuel rådgivning. Vi har ligeledes fokus på anvendelsen af vores data og kunstig intelligens for at indfri det store digitale potentiale i hele organisationen.\nUdviklingsafdelingen holder til ved Rådhuspladsen i København og består af 10 stærke fagfolk inden for agil udvikling. Vi er ansvarlige for den fortsatte udvikling af di.dk og medlemmernes selvbetjeningsunivers. Vores stack: Typescript, React, CSS/SASS, HTML, C# i .NET Core.\n”Jeg arbejder i DI’s IT udviklingsafdeling fordi individuel udvikling, samarbejde, socialt samvær og en god work life balance går hånd i hånd.” Ole Høyer Hansen, Senior it-udvikler\nSom vores frontend udvikler vil du arbejde tæt sammen med kunder, udviklerkolleger, Product owners og designere. Vi har ansvaret for en lang række frontend’s til forskellige services. Det betyder, at du som frontender vil opleve en stor variation i arbejdet og mulighed for at påvirke teknologivalg fremadrettet.\nUdvikle frontend løsninger til web med fokus på brugervenlighed, konsistens og søgbarhed\nVære med til sætte retningen for vores front-end arkitekturvalg\nVære tæt på vores brugere og interessenter, så vi forstår deres behov og kan levere løsninger, de bliver glade for\nSætte dit præg på vores dialoger i teamet, så vi hele tiden kan forbedre den måde, vi arbejder på\nNogen erfaring med front-end arkitektur\nKendskab til React, Vue.js eller lignende\nInteresse og nysgerrighed for brugerbehov og UI/UX\nat du får ansvaret for arkitekturen og løsninger i vores front-end - herunder teknologivalg\niHeadHunt varetager rekrutteringen, så send dit CV til job@iheadhunt.dk mærket ’’FE-udvikler” eller giv et uforpligtende kald til Joanna Eskildsen på +45 91870082 for at høre nærmere.\nLead og løsningsarkitekt til Dansk Industri Dansk Industri, Copenhagen\n1553 København Directions


Som den eneste af DCU’s 22 campingpladser er DCU-Copenhagen Camp ”Absalon” blevet firestjernet. Foto: Rasmus Schønning\n– Lejrchef Jan Malec fortjener stor ros for at have skabt en plads, der er gået fra at være en daglig transitplads til at være en rigtig hyggelig campingplads. Absalon har en god beliggenhed og har været inde i en fin udvikling over de seneste år, siger chefkonsulent Per Malle fra campingstjerner.dk, der rådgiver og klassificerer campingpladser.\nDen ekstra stjerne glæder pladsens lejrchef.\n– Det kan vi bestemt være stolte af. Jeg synes faktisk, at pladsen efterhånden står snorlige, som vi gerne vil have den, og set i det lys synes jeg, det er rimeligt, at vi nu får fire stjerner, vurderer Jan Malec.\nSammen med den fjerde stjerne følger nogle ekstra krav til campingpladsen.\n– For at beholde de fire stjerner skal vi i løbet af de kommende år blandt andet have etableret 12 enheder med afløb på campingpladsen, siger Jan Malec.\nDCU’s landsformand, Bjarne Jensen, er både glad og stolt over, at DCU-Copenhagen Camp ”Absalon” er blevet en firestjernet campingplads.\n– Jeg er meget tilfreds med, at konsulenten har vurderet pladsen til at være firestjernet. Det er noget, vi har gjort os fortjent til, siger Bjarne Jensen.\n– Da jeg i sin tid købte den plads, var den meget nedslidt. I forhold til, hvordan den ser ud i dag, er det som nat og dag. Den har en fantastisk beliggenhed kun 10 km fra Rådhuspladsen, og så har servicebygninger, vaskehuse og øvrige faciliteter med tiden fået et kæmpe løft. Vi har udvidet med flere pladser til autocampere, og vi har etableret en række gode hytter med bad og toilet. Det kan vi godt være stolte af i DCU, fastslår landsformanden.\nGUIDE: 50 gratis oplevelser i den danske natur\nGemte og glemte perler på ”Smutturen”. Her er guiden til 50 gratis, unikke og naturskønne...\nNy legeplads på DCU-Camping Gjerrild indviet\nVinderen af Isabellafondens konkurrence blev DCU's plads i Gjerrild, som fik ny legeplads d. 6...


Detail industri - AB-Elco\nErfaring, service og kvalitet. Hos AB-ELCO leverer vi en række ydelser inden for el-området til detailhandlen.\nVores arbejde bygger på mange års erfaring og vores leveringer er altid af højeste niveau – både når det kommer til kvalitet og service. Vores team består af nøje udvalgte og yderst servicemindede elektrikere.\nYderligere sørger vi også for, at der, hos jer som kunde, altid er overblik over jeres omkostninger og sikrer, at alt bliver udført helt korrekt og i rette kvalitet.\nHer hos AB-ELCO forstår vi vigtigheden af, at der altid er lys og strøm i jeres butikker. Med en aftale hos os, kan I derfor også være sikre på, at vi altid har en elektriker klar til at hjælpe jer ca. indenfor 1 time – døgnet rundt hele året.\nMed samarbejdet i fokus\nSamarbejde er for os essentielt for en veludført opgave. På den måde sikrer vi, at vi altid har tjek på alle aspekter, der omhandler de tekniske løsninger. For at et projekt eller en opgave er veludført, er det nemlig helt afgørende, at der er gjort et godt og grundigt forarbejde.\nRenovering af butikker\nVi hjælper jer gerne med jeres næste detailopgave – hvad end det blot omhandler nogle bestemte dele af opgaven eller I ønsker et samarbejde igennem hele processen.


Microsoft Windows Home Server er et softwareprogram, der hjælper med at styre flere computere og andre elektroniske enheder i dit hjem på et netværk. Du kan forbinde op til 10 computere på dit lokale netværk og stadig udnytte den automatiske backup software, der er en del af Windows Home Server-pakken. Du bør overveje at udnytte Microsoft Windows Home Server, når du opretter et lokalt netværk i dit hjem for at udnytte pakkens mange muligheder.\nWindows Home Server giver et sted, hvor du kan sikkerhedskopiere og gemme vigtige filer på et lokalt netværk. Derudover kan du styre filer på tværs af flere computere og enheder. Hvis du for eksempel opretter et dokument på en stationær computer, kan du få adgang til det pågældende dokument fra en bærbar computer senere i et andet rum. Du kan få adgang til en enkelt kopi af et dokument på serveren i modsætning til at distribuere kopier individuelt til andre brugere på netværket, hvilket kan være problematisk, da dokumenter udvikler sig.\nDen centraliserede lagringsplads for Windows Home Server tillader Du får adgang til multimediefiler, f.eks. musik eller videoer, hvor som helst i dit hus. Du kan dele billeder med andre familiemedlemmer ved at sende billederne på et bestemt sted på serveren. Du kan også streame mediefiler direkte på elektroniske enheder, såsom fjernsyn eller andre personlige computere.\nDu kan nemt tilføje mere lagerkapacitet til Windows Home Server, hvis du har brug for mere lagerplads. Derudover er der mange tilføjelsesprogrammer, som du kan bruge til at tilpasse og udvide Windows Home Server. LightsOut-tilføjelsesprogrammet styrer serverens strømforbrug baseret på tidspunktet på dagen. Automatiseringsværktøjer, som f.eks. KeepVault, sikkerhedskopieres automatisk og kan synkronisere computere på netværket.


Du søgte efter - Dæncker\nHvor store fødder har du brug for?\nUnderlægningsringe eller ”Big Foots”? Luft under fryserums-gulvpanelet skal der til – hertil har vi forskellige løsninger: Underlægningsringe med en højde på 20, 30 eller 40 mm. Kan også anvendes ovenpå hinanden…\nFragttillæg og greb til køle- og fryserumsdøre\nFragttillæg på alle ordrer - modulrum undtaget Grundet støt stigende fragtomkostninger afregnes et tillæg på alle ordrer på 1% af ordretotalen ekskl. moms og afgifter - gældende fra d.…\nRIVACOLD køle- og fryseanlæg – R290 og R452A varianter\nEfterfølgerne til de eftertragtede R404A plug in anlæg fra RIVACOLD er klar. Se de nye modeller med lavere GWP: RIVACOLD køle-/fryseanlæg for væg- og loftsmontage med kølemidlerne R290 eller R452A…\nStøt stigende fragtomkostninger afføder et fragttillæg på alle ordrer De kølemøbler vi udbyder er primært produceret i Portugal, Italien og Tyskland. Fragtomkostninger til transporten til Danmark og videre ud til…\nNyhedsbrev – betingelser: Dæncker Køleinventar vil benytte dine oplysninger fra din tilmelding til at sende dig nyhedsbreve pr. e-mail med tilbud og nyheder. Vi benytter MailChimp til at udsende vores…\nPersondatapolitik Her kan du læse, hvordan Dæncker Køleinventar ApS håndterer personoplysninger. Dataansvarlig Dæncker Køleinventar ApS er dataansvarlig, og vi sørger for at behandling af dine personoplysninger sker i overensstemmelse med…\nDiske og montrer\nDÆNCKER – KØLEINVENTAR